dh-unibe/image-text_koenigsfelden-charters-post-1500 huggingface dataset:
xliij ✳
Brieff ✳ Talheim. ✳
It₎ vier brieff wysend umb das guͧt zuͧ Talheim
das uff disz zitt Hannsz Ging buwt ✳ zinset minen ✳
frowen̄ jerlichen zwen muͦt kernen̄ und zwen̄ muͦt habeˀ
ewigsz zinsz on abloͦsig ✳ hant vor zit₎ mer gulten̄ inhalt
der brieven̄ ✳ und wyst ✳ des ersten brieffsz anlàsz also: ✳
allen denen, die disen brieff ansechen òder hòren lesen, nùn oderˀ
hiernach, ewencklichn̄ ✳ thün kunnd ich Johannsz Blùm
schulthesz zü Brugg, ✳ dasz ich zü Brugg sasz zü gericht, ✳
an offem marckt ✳ und da fùr mich und gerichte komen̄
die erbernˀ froͦwn̄ ✳ Margret und Mechtild die Koùffmànn
von Husen̄ geschwesternˀ und luterlich durch gott ✳ und iren̄
selen heil recht und redlichn̄ ouch onbezwūgenlich gesundtz libsz
und der sinnen̄ vor gericht uffgeben̄ ✳ mit Walthesz hand
von Rubenwil ✳ schaffner des closters Kuͦngszfeldn̄, der da
zemal ir wùssenthaffter vogt wasz, ✳ ein guͧt ist ✳ gelegen̄
zuͧ Talhēn ✳ dasz da Tecken̄ buwen̄ und ir ledig eygen ist ✳
dasselb guͧt jerlich giltet ✳ vierthalbn̄ muͦt kernen̄ ein ml̄r
haberˀ drissig eyer ✳ druͦ huͦnerˀ und sol man disz ✳
jerlichn̄ teilen̄ wieharnach ✳ staut ✳ desz ersten sol man̄
jerlichn̄ den fròwen̄ von Wycken̄ geben̄ uͦber tisch ein malter
haber ✳ den frowen von Berow ✳ uͦber tisch zwey fiertel kernˀ
den frowen von Wùrmspach ✳ ùber tisch zwei fiertel kernen̄
gen Gnadental eim priester der den frowen̄ messz haut
ein muͦt kernˀ ✳ man sol geben̄ jerlichn̄ ferenlon̄ gen̄ ✳
Kuͦnigfelden̄ allewil sy lept ein muͦt kernˀ und nach ir
abgang sol der selb muͦt kernˀgeltz ewen̄klichen̄ hoͧren̄ dem̄
dem spital zü Baden̄ ✳ aber zwei fiertel kernˀ drissig
eyer und drù hùner sol man̄ geben̄ dem ✳ der dem husz
der fröwen̄ von Wittken̄ zü Brugg pfligt ✳ er sol aber das
ein fiertel bachen̄ und waz brotts darvon̄ kompt sol er
clustner und clustnerin und huszarmen̄ luͦten̄ geben̄ ✳
desz glichen̄ sol man̄ den zinszman̄ der den zinsz wert ein
mal spysen̄ wurd ouch dasz güt so schwach so sol mā
das viertel kernen̄ l nachlaussen̄ so in der von Wycken̄
husz zinset und gehòrt ✳ versigelt mit desz obgenant₎
schulthesz insigel ꝫcꝭ ✳ dat₎ anno ꝫcꝭ ✳ viijc liiij jarnˀ
ꝫcꝭ.
aber ein acker an der Breitin unnden an Hanns Hellwerˀ
stosset an die matten̄ ✳
aber ein acker zum Brunnen̄ unnden an Ùlin Berwart ✳
aber ein acker zum Sack ✳ unnden an Heinn Ging
ein màttlin stost ✳ uff die mùli in Glendt₎
dem angeben nach begert der genandt schaffnerˀ eins brieffs
ist versigelt mit desz vorgenandt₎ vogtz zü Schenckenbgˀ
insigel verwardt geben̄ uff mentag nach mitterfast₎
anno ꝫcꝭ ✳ xiiijc ✳ lxxxxviij jarˀ. ✳